Kamu bisa jelasin ke aku soal Bahaso Aram dalam bahasa minangkabau?

Bahaso Aram adolah bahaso Semitik jo sijarah salamo 3.000 tahun. Bahaso iko panah manjadi bahaso pamarintahan baragam kakaisaran sarato bahaso untuak kagiatan upacaro agamo. Bahaso Aram adolah bahaso asali sabagian gadang Kitab Daniel dan Ezra dalam Alkitab, dan marupokan bahaso utamo nan dipakai dalam kitab Talmud. Bahaso ko juo marupokan bahaso mandeh Yesus Kristus (caliak Bahaso Aram Yesus). Aram Modern kini ditutuakan sabagai bahaso partamo bagi banyak komunitas nan tapisah-pisah, tarutamo dek bangso Asiria dan Chaldea. Bahaso ko dianggap sabagai bahaso nan tarancam.

Bahaso Aram tagolong dalam rumpun bahaso Afro-Asia nan tadiri dari baragam bahaso. Bahaso jo marupokan bagian dalam subfamili Semitik. Aram adolah bagian dari grup bahaso Semitik Barat Laut, nan juo tamasuak bahaso Kanaan (sarupo bahaso Ibrani). Bahaso Aram juo bahubuangan jo bahaso Arab, manjadi bagian dari rumpun bahaso Semitik Tengah; ciek sumber nan kamungkinan gadang untuak aksara Arab adolah aksara Aram Nabatea.